kalixlouiis/myanmar-wikipedia-corpus huggingface dataset:
-ဒီ၊၃၊၄၈-၆၅၊ ဒီ၊မြန်၊၃။
၄၉-၆၉၊ ဒီ၊ဋ္ဌ၊၃၊၂၉-၄၂။
ဒီ၊ဋီ၊၃၊၂၄-၃၅။
-ဒီဃနိကာယ၊ ပါထိကဝဂ္ဂ၊ တတိယသုတ်။
ဤသုတ်တော်ကို ဘုရားရှင် မဂဓနိုင်ငံ မာတုလမြို့၌ ဟောတော်မူပါသည်။
“မိမိကိုယ်တိုင် သတိပဋ္ဌာန်လေးပါးဟူသော ဓမ္မကို မှီခိုရာ ကိုးကွယ်ရာပြု၍နေကြ၊ မိမိမှတစ်ပါး အခြားသူကို မှီခိုကိုးကွယ်၍မနေကြကုန်လင့်၊ ဘုရားရှင်ဟူသော ဖခင်၏ ဥစ္စာဖြစ်သော (သတိပဋ္ဌာန်ဓမ္မ)အာရုံ၌ လှည့်လည်ကျက်စားကြကုန်လော့၊ ဖခင်၏ ဥစ္စာဖြစ်သော (သတိပဋ္ဌာန်ဓမ္မ) အာရုံ၌ ကျက်စားနေကြသော သင်တို့အား (ဒေဝ ပုတ္တမာရ် မစ္စုမာရ် ကိလေသမာရ်)သည် နှိပ်စက်ဖို့ရန် အခွင့်အကြောင်းကို မရနိုင်၊ ကုသိုလ်တရားတို့ကို ဆောက်တည် ကျင့်သုံးခြင်းဟူသော အကြောင်းကြောင့် ဤကောင်းမှုအကျိုးသည် တစ်နေ့တခြား တိုးပွားလာသည်”ဟု မိန့်ကြားတော်မူပြီး ဒဠနေမိစကြာမင်းအကြောင်းကို ဟောတော်မူပါသည်။
ထိုဝတ္ထု၌ ဒဠနေမိစကြာမင်း သားတော်ကြီးကိုလွဲအပ်၍ ရဟန်းပြုသွားပုံ၊ စက္ကဝတ္တိအရိယကျင့်ဝတ် (၁၂)ပါး၊ စကြာရတနာဖြစ်ပေါ်လာပုံ၊ စကြာမင်း(၇)ဆက် တိုင်အောင်ဖြစ်ပေါ်ခဲ့ပုံ စကြာမင်းကျင့်ဝတ် ချွတ်ယွင်းလာရာအခါ၌ ဆင်းရဲသားများဖြစ် ပေါ်လာပုံ၊ “အဒိန္နာဒါနဖြစ်ပေါ်လာပုံ၊ ပါဏာတိပါတဖြစ်ပေါ်လာပုံ၊ သတ္တဝါတို့ အနှစ် ရှစ်သောင်းအထိ အသက်တမ်း အဆင်းတို့ ဆုတ်ယုတ်လာပုံ၊ မုသာဝါဒ ဖြစ်ပေါ် လာပုံ၊ အသက်တမ်းလေးသောင်းအထိ ဆုတ်ယုတ်ပုံ၊ ပိသုဏဝါစာဖြစ်ပေါ်လာပုံ၊ သတ္တဝါတို့အသက်တစ်သောင်းတမ်း၌ “သုဝဏ္ဏ”“ဒုဗ္ဗဏ္ဏ”ကွဲပြားလာခြင်းကြောင့် အဘိဇ္ဈာ, ကာမေသုမိစ္ဆာစာရ-တို့ဖြစ်ပေါ်လာပုံ၊ အသက်တမ်းငါးသောင်းအထိ ဆုတ်ယုတ်သွားပုံ၊ “ဖရုသဝါစာ သမ္ဖပ္ပလာပါ”တို့ဖြစ်ပေါ်လာပုံ၊ အသက်တမ်း (၂၅၀၀)မှ (၂၀၀၀)အထိ ဆုတ်ယုတ်သွားပုံ၊ “အဘိဇ္ဈာဗျာပါဒ”တို့ဖြစ်ပေါ်လာပုံ၊ အသက်တမ်း (၁၀၀၀)အထိ ဆုတ်ယုတ်သွားပုံ၊ မိစ္ဆာဒိဋ္ဌိဖြစ်ပေါ်လာပုံ၊ အသက်တမ်း (၅၀၀) အထိ ဆုတ်ယုတ်သွားပုံ “အဓမ္မရာဂ ဝိသမလောဘ မိစ္ဆာဓမ္မတို့ဖြစ်ပေါ်လာပုံ အသက်တမ်း (၂၅၀)မှ (၂၀၀) အထိ ဆုတ်ယုတ်သွားပုံ၊ “အမတ္တေယျတာ အပေတ္တေယျတာ အသာမညတာ အဗြဟ္မညတာ ကုလေ န ဇေဌာပစာယိတာ”တို့ ဖြစ်ပေါ်လာပုံ အသက်တမ်း (၁၀၀) အထိ ဆုတ်ယုတ်သွားပုံ၊ တဖြေးဖြေး (၁၀)နှစ်တမ်းအထိ၊ “သပ္ပိ တေလ နဝနီတ မဓု ဖာဏိတ လောဏ” အရသာငါးမျိုး ပျောက်ကွယ်သွားပုံ၊ လူးထမင်းသာ ထိုအခါ၌ အကောင်းဆုံးဖြစ်တော့ပုံ၊ ကုသလကမ္မပထတရား (၁၀)ပါးတို့ အကုန်လုံးပျောက်ကွယ်သွားပုံ အကုသလကမ္မပထတရားတို့ ထွန်းကားပုံ၊ မကောင်းမှုပြုသူများ အပူဇော်ခံကြရပုံ၊ ချီးမွမ်းမှုခံကြရပုံ၊ ဆိတ်, သိုး, ခွေး, ဝက်ကဲ့သို့ ပမာ ရောနှောရှုပ်ထွေးပြီး လောကဓမ္မပျက်စီးပုံ၊ အချင်းချင်း “အာဃာတ” “ဗျာပါဒ” “မနောပဒေါသ” အားကြီးကြပြီး သတ်ဖြတ်ကြပုံ၊ သတ္တန္တရကပ်ကြောင့် သတ္တဝါတို့ ပျက်စီးကြပုံ၊ အသွားရခက်ခဲသော တောအုပ်အစရှိသောအရပ်တို့သို့ ပြေးအောင်းသော သတ္တဝါတို့ အနည်းငယ်သာ ကျန်ရှိတော့ပုံ ထိုသတ္တဝါတို့အသိဉာဏ် ဖြစ်ပေါ်လာကြပြီး ပါဏာတိပါတမှ ရှောင်ကြဉ်၍ ကုသိုလ်ကောင်းမှုများ ဆောက်တည် ကျင့်သုံး ကြရာက အသက်တမ်း အဆင်းတို့ တဖြေးဖြေးတိုးတက်လာကြပုံ၊ အကုသိုလ်တရားတို့ကိုပယ်ရှားပြီး ကုသိုလ်ကောင်းမှုများကို ပြုကျင့်ကြခြင်းကြောင့် သတ္တဝါတို့ အနှစ် ရှစ်သောင်းအထိ အသက်ရှည်ကြပုံ၊ ထိုအခါ“ဣစ္ဆာ, အနသန, ဇရာ” ဟူသော ရောဂါသုံးမျိုးသာရှိပုံ၊ ဇမ္ဗူဒီပါကျွန်းသည် မြို့ရွာလူဦးရေတို့ ကြက်ပျံတစ်ကျ အထိ စည်ကားတိုးတက်ပုံ၊ သင်္ခစကြာမင်း ပေါ်လာပုံ၊ မေတ္တယျဘုရားရှင် ပွင့်တော်မူပုံ၊ သင်္ခစကြာမင်းရဟန်းပြုပုံ၊ ရဟန်းတော်တို့၏ “အာယု ဝဏ္ဏ သုခ ဘောဂ ဗလ” တရားတို့နှင့် ပြည့်စုံအောင် ကျင့်သုံးကြပုံ ကုသိုလ်တရားတို့ကို ဆောက်တည်ကျင့်သုံး ကြခြင်းကြောင့် လွှမ်းမိုးနိုင်ခဲသော ဒေဝပုတ္တမာရ် မစ္စုမာရ် ကိလေသမာရ်တို့ကို လွှမ်းမိုးနိုင်ပုံတို့ကို ဟောတော်မူပါသည်။
အဋ္ဌကထာ၌ ဤသုတ်တော်ကို မာတုလမြို့အပြင်ဖက် မာတုလ (ပညောင်) ပင်အောက်၌ ဟောတော်မူကြောင်း၊ “ဗီလုံး”ငှက်ငယ်ဝတ္ထု၊ ဝဋဂါမိကုသိုလ်၊ ဝိဝဋဂါမိ ကုသိုလ်အကြောင်း၊ စကြာရတနာရွှေ့ပုံအကြောင်း၊ မိဖအမွေ ခံစားထိုက် မထိုက်၊ ဓမ္မိကရက္ခာဝရဏဂုတ္တိ သံဝိဒဟန၊ စက္ကဝတ္တိအရိယကျင့်ဝတ် (၁၀)ပါး (၁၂)ပါးရေတွက်ပုံ ကပ်ကြီးသုံးပါးဆိုက်ရောက်ခြင်း အကြောင်းသုံးပါး၊ သတ္တဝါတို့လားရာဂတိ၊ သားစဉ်မြေးဆက်အသက်ရှည်ခြင်းအကြောင်း၊ သင်္ခစကြာမင်း၏ရှေးကောင်းမှု ရဟန်းတော်တို့၏ “အာယုဝဏ္ဏ သုခ ဘောဂ ဗလ”ဖွင့်ဆိုချက်များ၊ ဤသုတ်တော်ဒေသနာ ၏အဆုံး၌ ရဟန်းတော်နှစ်သောင်း ရဟန္တာဖြစ်ပုံ၊ သတ္တဝါ(၈၄၀၀၀)တို့ တရားသိမြင် ကျွတ်တမ်းဝင်ပုံတို့ကို ဖွင့်ပြထားပါသည်။
ဋီကာ၌ စကြာမင်းကျင့်ဝတ် ပြီးပြည့်စုံရာ နှစ်အပိုင်းအခြား၊ သားသမီးများ အသက်ရှည်နိုင်ပုံ အစရှိသည်တို့ကို ဖွင့်ပြထားပါသည်။
-သံ၊၃၊၈၇။
သံ၊မြန်၊၃၊၉၂။
သံ၊ဋ္ဌ၊၃၊၁၉၀-၂။
သံ၊ဋီ၊၂၊၄၂၉-၄၃၀။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၅-စက္ကဝတ္တိဝဂ္ဂ၊ ဒုတိယသုတ်။
စကြာမင်းဖြစ်ပေါ်လာခြင်းကြောင့် ရတနာ ၇-ပါးတို့ ထင်ရှားစွာ ဖြစ်ပေါ်လာသည်။
ဘုရားရှင်ပွင့်တော်မူလာခြင်းကြောင့် ဗောဇ္ဈင်ရတနာ (၇)ပါး ထင်ရှားဖြစ်ပေါ်လာသည် ဟု ဘုရားရှင် ဟောတော်မူသည့်သုတ်။
\အဋ္ဌကထာ၌-ရာဇာ၊ စက္ကဝတ္တိ၊ ရတန၊ ပါတုဘာဝါ-ပုဒ်တို့၏အဖွင့်များ၊ စကြာမင်း ၏ရတနာ (၇)ပါးနှင့် ဗောဇ္ဈင်ရပါးတို့ နှိုင်းယှဉ်၍ ဖွင့်ဆိုချက်တို့ ပါရှိပါသည်။
-အံ၊၁၊၁၀၇-၉။
အံ၊မြန်၊၁၊၁၂၆-၇။
အံ၊ဋ္ဌ၊၂၊၇၇-၉။
အံ၊ဋီ၊၂၊၈၁-၃။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၂-ရထကာရဝဂ္ဂ၊ စတုတ္ထသုတ်။
ဤသုတ်၌“စကြာမင်းနှင့် ဘုရားရှင်တို့၏သဘာဝ စက္ကဝတ္တိ၊ ဓမ္မိကရက္ခာ ဝရဏဂုတ္တိဖြစ်ပုံကို” အကျယ်ပြောဟောတော်မူသည့်သုတ်။
အဋ္ဌကထာ၌ -ဓမ္မ, ဓမ္မိက, ဓမ္မရာဇာ, သံဝိဒဟနာကာရအပ္ပဋိဝတ္တိ, ရက္ခ, အာဝရဏ, ဂုတ္တိ စသော ပုဒ်တို့၏ မှတ်သားဖွယ်အဖွင့်များ။
ဋီကာ၌ -စက္က(၇)မျိုး၊ စက္ကဝတ္တိ၊ စက္ကဝတ္တိဝတ္တ စသည်တို့ကို ဖွင့်ပြထားပါသည်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ဘုရားမြတ်စွာသည် တပည့်သား သာဝကရဟန်းများအား သတိပဋ္ဌာန်တရားလေးပါးတို့ကို မည်သို့လေ့ကျင့်စောင့်ထိန်းသင့်ကြောင်း ဟောကြားပုံနှင့် ဒဠှနေမိ စကြာဝတေးမင်းအကြောင်းကို ဖော်ပြသောသုတ် ဖြစ်သည်။
-ဒီ၊၃၊၆၆-၈၁။
၇၁-၈၆။
ဒီ၊ဋ္ဌ၊၃၊၄၃-၅၆။
ဒီ၊ဋီ၊၃၊၃၆-၅၁။
-ဒီဃနိကာယ၊ ပါထိကဝဂ္ဂ၊ စတုတ္ထသုတ်။
ကောသလနိုင်ငံ သာဝတ္ထိမြို့ ပုဗ္ဗာရုံကျောင်းတိုက် မိဂါရမာတုပါသာဒကျောင်းတော်၌ ဘုရားရှင်ကမေးမြန်းတော်မူသဖြင့် “ဗြာဟ္မဏများသည် မိမိတို့ကိုတွေ့မြင်လျှင် “ဗြာဟ္မဏောဝ သေဋ္ဌော ဝဏ္ဏော” အစရှိသောစကားတို့ကို ပြောဆိုကြပြီး ဆဲရေးခြင်း ဆယ်ပါးတို့ဖြင့် ဆဲရေးကြပါကြောင်း” လျှောက်ထားကြသော ကုဋေလေးဆယ် (သိန်းပေါင်းလေးထောင်) ဥစ္စာဓနပေါများကြွယ်ဝသော ဗြာဟ္မဏလူမျိုး ဝေဒပါရဂူများ ဖြစ်ကြသော “ဝါသေဋ္ဌ” နှင့် “ဘာရဒွါဇ” သာမဏေနှစ်ပါးအား ဟောကြားတော်မူသည့်သုတ်။
ဤသုတ်၌ -ဗြာဟ္မဏများသည် ရှေးအခါလောက၌ ဖြစ်ပေါ်ခဲ့သော အမျိုး အနွယ် အကျင့်တို့ကို မသိမမြင်ကြခြင်းကြောင့် ဤသို့ပြောဆိုကြပုံ၊ ဗြာဟ္မဏလူမျိုးများသည် ဗြဟ္မာ၏ခံတွင်းမှ မွေးဖွားသူများမဟုတ်ကြောင်းကို မျက်မြင်အနေဖြင့် သိနိုင်ကြောင်း၊ ညစ်နွမ်းမှု၊ စင်ကြယ်မှုနှင့်စပ်၍ မည်သည့်အမျိုးမဆို ဒုစရိုက်ဆယ်ပါး အကုသိုလ်တရားတို့ကြောင့် ညစ်နွမ်းယုတ်ညံ့ကြပြီး သုစရိုက်ဆယ်ပါး ကုသိုလ်တရားတို့ကြောင့်သာ ဖြူစင်မြင့်မြတ်သူတို့ဖြစ်ရကြောင်း၊ ရဟန္တာပုဂ္ဂိုလ်သည်သာ အမျိုးလေးပါးတို့ထက် မြင့်မြတ်သူဖြစ်ကြောင်း၊ ထိုသို့ မြင့်မြတ်ခြင်းသည် (အရိယ) ဓမ္မကြောင့်သာဖြစ်ကြောင်း၊ ထို့ကြောင့် (အရိယ) ဓမ္မသည်သာ လောကတွင်အမြင့်မြတ်ဆုံးဖြစ်ကြောင်း၊ သာကီဝင်မင်းတို့သည် ကောသလဘုရင်ကို အရိုအသေပြုကြရ၊ ရှိခိုးကြရ လက်အုပ်ချီကြရသော်လည်း ကောသလဘုရင်က သာကီဝင်မင်းမျိုးဖြစ်သော ဘုရားရှင်အား အရိုအသေပြုခြင်း၊ ရှိခိုးခြင်း၊ လက်အုပ်ချီခြင်းတို့ကိုပြုခြင်းသည် အမျိုးဇာတ်ကြောင့်မဟုတ် (အရိယ) ဓမ္မကြောင့်သာဖြစ်ကြောင်း၊ ထို့ကြောင့် (အရိယ) ဓမ္မသည်သာ လောက၌ အမြင့်မြတ်ဆုံးဖြစ်သည်။
ဇာတ်၊ အနွယ်၊ အမည်၊ လူမျိုးအသီးသီးမှထွက်၍ ရဟန်းပြုကြသော သင်တို့သည် “သကျပုတ္တိယသမဏ” ဟု ဝန်ခံနေကြကြောင်း၊ အရိယာပုဂ္ဂိုလ်များ၏ ဘုရားရှင် အပေါ်၌ ယုံကြည်မှုသဒ္ဓါတရားကို မည်သည့်ပုဂ္ဂိုလ်မှ မဖျက်ဆီးနိုင်၊ လောကဓာတ်ကြီး ပျက်စီးချိန်၌ သတ္တဝါတို့ အာဘဿရာဗြဟ္မာဘုံ၌ ရောက်ရှိနေကြပုံ၊ လောကဓာတ်ကြီး ပြန်လည်တည်ရှိပြီးချိန်၌ရှိသော ကမ္ဘာဦးလူသားများ၏ အခြေအနေ၊ ရသပထဝီ (မြေဆီ) ဖြစ်ပေါ်လာပုံ၊ လနေတို့ဖြစ် ပေါ်လာပုံ၊ မြေဆီလွှာဖြစ်ပေါ်လာပုံ၊ (နွယ်ချို) ပဒါလတာ နွယ်ဖြစ်ပေါ်လာပုံ၊ ဖွဲအခွံမပါသော သလေးဆန်များဖြစ်ပေါ်လာပုံ၊ ယောက်ျား မိန်းမ ဖြစ်ပေါ်လာပုံ၊ မေထုန်အကျင့်ဖြစ်ပေါ်လာပုံ၊ သလေးဆန်၌ ဖွဲအခွံများ ဖုံးအုပ်လာပုံ၊ သလေးခင်း ခွဲဝေယူကြပုံ၊ အဒိန္နာဒါန (ခိုးမှု) ဖြစ်ပေါ်လာပုံ၊ မဟာသမ္မတမင်း ဖြစ်ပေါ်လာပုံ၊ ဗြာဟ္မဏအဖွဲ့အစည်း၊ ကုန်သည်အဖွဲ့ အစည်း၊ ဆင်းရဲသား အဖွဲ့အစည်း၊ သမဏအဖွဲ့အစည်းများ ဖြစ်ပေါ်လာပုံ၊ ထို့တွင် သမဏအဖွဲ့ အစည်းသည် မထင်ရှားဘဲ ကျန်အဖွဲ့ အစည်းများသာ “အမျိုးလေးပါး” အဖြစ် ထင်ရှားလာပုံ၊ ဒုစရိုက်တရားကျင့်သူ များသည် အပါယ်လေးပါး၌ဖြစ်၍ သုစရိုတ်တရားကျင့်သူများသည် နတ်ပြည်၌ဖြစ်ကြ ရပုံ၊ ဒုစရိုက်၊ သုစရိုတ်တရား နှစ်ပါးလုံးကျင့်သူသည် သုခ၊ ဒုက္ခ နှစ်မျိုးခံစားရပုံ၊ ဗောဓိပက္ခိယတရားကိုပွားများလျှင် မျက်မှောက်ဘဝမှာပင် နိဗ္ဗာန်ရရှိနိုင်ပုံ အမျိုးလေးပါးတို့တွင် မင်းမျိုးသာအမြတ်ဆုံး၊ နတ်၊ လူအပေါင်းတို့တွင် ဝိဇ္ဇာ စရဏနှင့် ပြည့်စုံသော သူသာ အမြတ်ဆုံးဖြစ်ပုံကို ဟောကြားတော်မူပါသည်။
အဋ္ဌကထာ၌ -ဝိသာခါအကြောင်း အကျဉ်းချုပ်၊ ပုဗ္ဗာရုံကျောင်းတိုက်ကြီး အကြောင်း၊ အမျိုးသမီးတို့တွင် ဝိသာခါ၊ အမျိုးသားတို့တွင် အနာထပိဏ် သူဌေးတို့နှစ်ဦးသာ ဥစ္စာများစွာတို့ကို စွန့်လွှတ်လှူဒါန်းကြပုံ၊ ပုဗ္ဗာရုံကျောင်းတိုက်ကြီးနှင့် ဇေတဝန် ကျောင်းတိုက်ကြီးတို့တည်နေပုံ၊ ဝါသေဋ္ဌနှင့် ဘာရဒွါဇသာမဏေတို့ အကြောင်း၊ လနေ တို့အကြောင်း၊ ဣတ္ထိလိင်နှင့် ပုရိသလိင်တို့ဖြစ်ပုံ၊ ကုသိုလ်၊ အကုသိုလ်ကံများအကြောင်း၊ ဝါသေဌနှင့် ဘာရဒွါဇသာမဏေတို့ အဂ္ဂညသုတ်ကို ဆင်ခြင်ကြသဖြင့် ပဋိသမ္ဘိဒါလေးပါး နှင့်တကွ ရဟန္တာဖြစ်ကြပုံတို့ကို ဖွင့်ဆိုထားပါသည်။
ဋီကာ၌ ဣတ္ထိလိင်နှင့် ပုရိသလိင်တို့ ဖြစ်ပေါ်ပုံနှင့် ကုသိုလ်၊ အကုသိုလ်ကံ အကြောင်းတို့ကို ဖွင့်ဆိုထားပါသည်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ခတ္တိယ၊ ဗြာဟ္မဏ၊ ဝေဿ၊ သုဒ္ဒဟူသော အမျိုးလေးပါးတွင် ဗြာဟ္မဏတို့က သူတို့သာလျှင် အမြတ်ဆုံးဟု ယုံကြည်ကြလေသည်။
ဘုရားမြတ်စွာက လူမျိုးရေးတွင် မွန်မြတ်သော အမူအကျင့်သာလျှင် အမြတ်ဆုံးဖြစ်ကြောင်း ရှင်းလင်းဖော်ပြရုံမျှမက မှန်ကန်ခြင်း၊ တရားမျှတခြင်းသည်သာလျှင် အမြတ်ဆုံး အမျိုးစဉ်၊ အနွယ်စဉ်ဖြစ်ကြောင်း ဤအဂ္ဂညသုတ်တွင် ထင်ရှားစေသည်။
ဤသုတ်ကား ဘုရား မြတ်စွာသည် ပါဝါရိက သရက်တော၌ သီတင်းသုံးနေစဉ် ရှင်သာရိပုတြာသည် ဘုရားမြတ်စွာကို သွားရောက်ဖူးမြော်ကြောင်း ဖော်ပြသောသုတ် ဖြစ်သည်။
ဤသုတ်တွင် ရှင်သာရိပုတြာကိုယ်တိုင် ဘုရားရှင်၏ ဂုဏ်တော်များကို အကျယ်တဝင့် အမွှန်းတင်လျှောက်ဆိုချက်များ ပါဝင်သည်။
-ဒီ၊၃၊၉၇-၁၁၆။
ဒီ၊မြန်၊၃၊၁၀၇-၁၃၃။
ဒီ၊ဋ္ဌ၊၃၊၈၉-၁၀၀။
ဒီ၊ဋီ၊၃၊၈၇-၉၉။
-ဒီဃနိကာယ၊ ပါထိကဝဂ္ဂ၊ ဆဋ္ဌသုတ်။
ဘုရားရှင် သကျနိုင်ငံ ဝေဓညမည်သော သာကီဝင်တို့၌ သရက်ဥယျာဉ် ပြာသာဒ်၌ သီတင်းသုံးတော်မူနေစဉ် ပါဝါမြို့၌ နာဋပုတ္တနိဂဏ္ဌသေပြီးကာစ တပည့် တက္ကဒွန်းတို့ နှစ်ဖက်ကွဲပြီး တစ်ဖက်နှင့်တစ်ဖက် ငြင်းခုံကြ, စကားများ ရန်ဖြစ်ကြ သတ်ဖြတ်ကြသဖြင့် ဒကာများ စိတ်ပျက်ကြပုံ, ကြည်ညိုမှု, ရိုသေလေးစားမှု ကင်းမဲ့ကြပုံ = ဘုရားမဟုတ်သူ တည်ထောင်သောသာသနာ၌ ဘုရားမဟုတ်ခြင်းကြောင့် ဓမ္မမှန်ကန်မှု မရှိပုံ၊ ဓမ္မမမှန်ကန်ခြင်းကြောင့် ဗြဟ္မစရိယ မမှန်ကန်ပုံ၊ ဗြဟ္မစရိယ မမှန်ကန်ခြင်းကြောင့် ဓမ္မကျင့်သူများ ကိလေသာငြိမ်းအေးမှုမဖြစ်ဘဲ မကောင်းမှု များစွာကို ဖြစ်ပွားစေကြပုံ၊ ယင်းသာသနာ၌ ဆရာ, ဓမ္မနှင့် ဓမ္မကျင့်သူများကို ကဲ့ရဲ့ထိုက်ပုံ၊ ဓမ္မကို မကျင့်သူအား ချီးမွမ်းထိုက်ပုံကိုလည်းကောင်း။
= ဘုရားရှင်အစစ် တည်ထောင်သောသာသနာတော်၌ ဘုရားရှင်အစစ်ဖြစ်ခြင်းကြောင့် ဓမ္မဝိနယတို့မှန်ကန်ပုံ, ဓမ္မဝိနယမှန်ကန်ခြင်းကြောင့် ဗြဟ္မစရိယမှန်ကန်ပုံ, ဗြဟ္မစရိယမှန်ကန်ခြင်းကြောင့် ဗြဟ္မစရိယကိုကျင့်သုံးသူများ ကိလေသာငြိမ်းအေးကြပုံ, ကောင်းမှုကုသိုလ်များစွာဖြစ်ပုံ, ဆရာ, ဓမ္မ, ဓမ္မကိုကျင့်သုံးသူတို့အား ချီးမွမ်းထိုက်ပုံ, ဓမ္မကိုမကျင့်သော သာဝကတို့အား ကဲ့ရဲ့ထိုက်ပုံကိုလည်းကောင်း။
= ဘုရားရှင် အစစ်အမှန်ပင်ဖြစ်သော်လည်း တည်သောအပ်သော ဓမ္မဝိနယတို့ မကျယ်ပြန့်သေးမီ၊ တပည့်သာဝကများ ဓမ္မဝိနယကို ပြည့်ပြည့်ဝဝသိမြင်အောင် မကျင့်နိုင်သေးမီ၊ ဓမ္မဝိနယကို မစုဆောင်းနိုင်သေးမီ၊ ဘုရားရှင် ပရိနိဗ္ဗာန်ပြုတော်မူ ခဲ့ပါမူ တပည့်များပူပန်မှုဖြစ်ကြပုံကိုလည်းကောင်း။
= ဘုရားရှင် အစစ်အမှန်ဖြစ်ပြီး ကိလေသာငြိမ်းစေနိုင်သော တရားတော်ကို ဟောတော်မူခြင်း, တပည့်သာဝကများလည်း သစ္စာသိမြင်, ဓမ္မကို ကျွမ်းကျင်လိမ္မာသည့် အခြေအနေသို့ရောက်ရှိခြင်း၊ ဓမ္မဝိနယ၏ လူ့ပြည်တွင်မက နတ်ပြည်, ဗြဟ္မာ ပြည်တိုင်အောင် ကျယ်ပြန့်ပြီးရာအချိန်၌ ဘုရားရှင် ပရိနိဗ္ဗာန်ဝင်စံတော်မူသွားသော်လည်း တပည့်သာဝကများ စိုးရိမ်ပူပန်မှု မဖြစ်တော့ပုံကိုလည်းကောင်း။
ဆရာဖြစ်တော်မူသော ဘုရားရှင်သည် ထေရ, ရတ္တညူ, စိရပဗ္ဗဇိတ, အဒ္ဓဂတ, ဝယောအနုပ္ပတ္တဂုဏ် (အရည်အချင်း)တို့နှင့် ပြည့်စုံခြင်း၊ ၂။
ထေရဖြစ်သော သာဝကရဟန်းတော်တို့သည်၊ ယင်းတို့၏ သာဝကရဟန်းတော်တို့သည်။
မဇ္ဈိမဖြစ်သော သာဝကရဟန်းတော်တို့သည်၊ ယင်းတို့၏ သာဝက ရဟန်းတော်တို့သည်။
နဝဖြစ်သော သာဝကရဟန်းတော်တို့သည်၊ ယင်းတို့၏ သာဝကရဟန်းတော်တို့သည်။
ထေရ, မဇ္ဈိမ, နဝဘိက္ခုနီများ၊ ယင်းတို့၏ သာဝိကာဘိက္ခုနီမများ၊ ၆။
ဗြဟ္မစာရီ အဝတ်ဖြူဝတ်သော ဥပါသကာများ။
ကာမဘောဂီ အဝတ်ဖြူဝတ်သော ဥပါသကာများ။
ဗြဟ္မစာရိနီ ဥပါသိကာမများ၊ ၉။
ကာမဘောဂိနီ ဥပါသိကာမများတို့သည်- ဝိယတ္တ, ဝိနီတ, ဝိသာရဒ, ပတ္တယောဂက္ခမ အလံ သမ္မက္ခာတုံ သဒ္ဓမ္မဿ အလံ ဥပ္ပန္နံ ပရပ္ပဝါဒံ သဟဓမ္မေဟိ သုနိဂ္ဂဟံ နိဂ္ဂဟေတွာ သပ္ပါဋိဟာရိယံ ဓမ္မံ ဒေသေတုံ-ဟူသော အရည်အချင်းပြည့်ပုဂ္ဂိုလ်များဖြစ်ခြင်း။
ဗြဟ္မစရိယ (သာသနာတော်)၏ စည်ပင်, ပြန့်ပွား, ကျယ်ပြန့် လူအများလည်းသိ, ကြီးကျယ်၍ လူ့ပြည်တွင်မက နတ်ပြည်အထိ ပျံ့နှံ့ထင်ရှားကာ လာဘဂ္ဂ, ယသဂ္ဂပတ္တဖြစ်ခြင်း-ဟူသော အချက်များနှင့် ပြည့်စုံခြင်းသည် သာသနာတော်၏ ပြည့်စုံခြင်းဖြစ်ပုံ၊ ထိုအချက်များနှင့် မညီမညွတ်သော သာသနာသည် မပြည့်စုံသော သာသနာဖြစ်သည်ကိုလည်းကောင်း။
ဘုရားမြတ်စွာ သာသနာတော်သည် ထိုဆိုခဲ့ပြီးသောအရည်အချင်း ၁၀ ပါးလုံးတို့နှင့် ပြည့်စုံနေပုံကိုလည်းကောင်း၊ ဘုရားမြတ်စွာ သာသနာတော်၏ ဝဋ်ဆင်း ရဲမှ ထွက်မြောက်ခြင်း၏ အလုံးစုံ ထက်ဝန်းကျင်မှ ပြည့်စုံနေပုံကိုမြင်၍ ပယ်နုတ်ဖွယ်, ဖြည့်စွက်ဖွယ်မရှိသော သာသနာတော်ဖြစ်ပုံကိုလည်းကောင်း၊ မြတ်စွာဘုရားသည် သဗ္ဗညုတဉာဏ်တော်ဖြင့် ထိုးထွင်း၍ သိတော်မူအပ်ကုန်သော ဗောဓိပက္ခိယတရား (၃၅)ပါးတို့ကို သာသနာတော် အရှည်ခံ့၍ တည်တံ့ရန် ရဟန်းတော်များက သံဂါယနာတင်ထားသင့်ပုံ၊ ငြင်းခုံခြင်းကို မပြုသင့်ပုံ၊ သံဂါယနာ တင်ခြင်းသည် နတ်, လူအများတို့ စီးပွားချမ်းသာအလို့ငှါဖြစ်ပုံ, သတ္တလောကကို စောင့်ရှောက်ရာရောက်ပုံကိုလည်းကောင်း၊ သံဃာ့အလယ်၌ ဓမ္မကိုဟောပြောသောပုဂ္ဂိုလ်၏ ဟောပြောချက်သည် သဒ္ဒါ, အနက်, အဓိပ္ပါယ်တစ်မျိုးမျိုးဖြစ်စေ၊ နှစ်မျိုးသုံးမျိုးဖြစ်စေ မှားယွင်းခဲ့သော် ထိုစကားကိုနှစ်သက်ခြင်း, လက်ခံခြင်း, ငြင်းပယ်ခြင်း မပြုသေးဘဲ မှားယွင်းနေသောအနက်, သဒ္ဒါတို့ကို စူးစမ်းဆင်ခြင်ရန် ထိုအရှင်ကိုသိစေရမည်၊ မြှင့်တင်ချီးမွမ်းခြင်း၊ နှိမ်ချခြင်း၊ ခြောက်လှန့်ခြင်းတို့ကို မပြုဘဲ အဓိပ္ပါယ်, အနက်, သဒ္ဒါတို့ မှန်ကန်မှုကိုသာ စူးစမ်းဆင်ခြင် သိမြင်စေရမည်ကိုလည်းကောင်း၊ မှန်ကန်စွာ ဟောပြောနိုင်သောအရှင်ကို နှစ်သက်, လက်ခံ, သာဓုခေါ်၍ ချီးမွမ်းစကား ပြောကြားရမည်ကိုလည်းကောင်း၊ ဘုရားရှင်သည် ပစ္စုပ္ပန်, တမလွန်လောက၌ဖြစ်သော အာသဝေါတရားတို့ကို ပယ်ဖျောက်နိုင်ရန် တရားဟောတော်မူပုံကိုလည်းကောင်း ပစ္စည်းလေးပါး ခွင့်ပြု ခြင်းအကြောင်းကိုလည်းကောင်း၊ လူမိုက်၏ ချမ်းသာခံစားပုံ, အကျင့်နှင့်အပြစ်, ရဟန်းတော်တို့၏ ချမ်းသာ ခံစားပုံ, အကျင့်နှင့်အကျိုးကျေးဇူး သာသနာတော်၌ ချမ်းသာစွာခံစားခြင်း အကျင့်၏ အကျိုးလေးပါး, အာသဝေါကင်းပြီးသောပုဂ္ဂိုလ်၏ လွန်ကျူး၍မကျင့်ထိုက်သော အရာ (၉)မျိုး, အတိတ်, အနာဂတ်, ပစ္စုပ္ပန်အကြောင်းတို့တွင် မဟုတ်မမှန် အကျိုးမရှိသော အရာ, ဟုတ်မှန်သော်လည်း အကျိုးမရှိသောအရာတို့ကို ဘုရားရှင် မိန့်ကြားတော်မမူပုံ ဟုတ်မှန်၍ အကျိုးရှိသောအရာကိုသာ အခါအားလျော်စွာ မိန့်ကြားတော်မူပုံကို လည်းကောင်း။
ဘုရားရှင်၏ တထာဂတအမည်ရပုံ ၅-မျိုး ဘုရားရှင် ဟောကြားတော်မမူသော အရာဌာန (၈)မျိုးနှင့် ယင်းတို့ကို ဟောတော်မမူခြင်း၏အကြောင်းများ၊ ဘုရားရှင် ဟောကြားတော်မူအပ်သော သစ္စာ ၄-ပါး, ယင်းတရားတို့ကို ဟောတော်မူခြင်း အကြောင်းများ၊ ပုဗ္ဗန္တကပ္ပက မိစ္ဆာဝါဒ (၁၈)မျိုး, အပရန္တကပ္ပိကမိစ္ဆာဝါဒ (၈)မျိုး ထိုမိစ္ဆာဝါဒတို့ကို ပယ်ဖျောက်ခြင်းမှ လွတ်မြောက်ခြင်းငှါ သတိပဋ္ဌာန်တရားလေးပါးတို့ကို ဘုရားရှင် ဟောတော်မူအပ်ကုန်၏-ဟု အရှင်စုန္ဒထေရ်အား မိန့်ကြားတော်မူပါသည်။
ဘုရားရှင်၏ နောက်တော်ပါး၌ ယပ်ခပ်ပေးနေသော အရှင်ဥပဝါဏထေရ်၏ လျှောက်ထားချက်အရ ဤဒေသနာတော်ကို “ပါသာဒိက”ဒေသနာတော်ဟူ၍ မှတ်သားလေလော့-ဟု ဘုရားရှင် မိန့်ကြားတော်မူသည့်သုတ်။
အဋ္ဌကထာ၌ နာဋပုတ္တနိဂဏ္ဌ ပါဝါမြို့၌ ကွယ်လွန်းခြင်းအကြောင်း၊ တပည့်များ ကွဲအောင် ဖန်တီးခဲ့ပုံ, ဓမ္မရတနပူဇာဝတ္ထု အစရှိသော မှတ်သားဖွယ် ဖွင့်ဆိုချက်များ ပါရှိပါသည်။
ဋီကာ၌လည်း ဖွင့်ဆိုချက်များ ရှိပါသည်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ အပြစ်ကင်းသော ဘာသာရေးဂိုဏ်းအကြောင်းကို ဤသုတ်၌ ရှင်းလင်းထင်ရှားစေသည်။
ပါဝါပြည် စုန္ဒရဟန်းကိုအကြောင်းပြု၍ ဤသုတ်ကိုဟောရသည်။
လက္ခဏသုတ် သည် ထေရဝါဒပိဋကတ်မှ ဒီဃနိကာယ်လာ ပါထိကဝဂ္ဂပါဠိမှ သတ္တမမြောက် သုတ္တံတစ်ခုဖြစ်သည်။
ဤလက္ခဏသုတ်တွင် သုံး ဆယ့်နှစ်ပါးသော မဟာပုရိသလက္ခဏာအကြောင်းကို စုံလင်စွာ ရှင်းလင်းပြထားသည်။
မဟာပုရိဿလက္ခဏာများကို ပိုင်ဆိုင်သူသည် စကြာဝတေးမင်းဖြစ်နိုင်သည် (သို့) ဗုဒ္ဓဖြစ်နိုင်သည်။
ဤသုတ်သည် ရှေးယခင်ဘဝက ပြုခဲ့သော ကောင်းမှုကုသိုလ်များကြောင့်သာလျှင် ရရှိခြင်းဖြစ်၍ ပစ္ဆေကဘဝတွင်လည်း ထိုကုသိုလ်တရားများဖြင့်သာ ရရှိတည်တန့်နိုင်ကြောင်း တိတိကျကျ ဖွင့်ဆိုပြထားသည်။
"Lakkhana Sutta", (The thirtieth sutta of the Dīgha Nikāya. It gives an account of the thirty two special marks of the superman (mahāpurisalakkhanāni) which signify that their possessor will be either a world emperor (Cakkavatti) or a Buddha.) ရှင်းလင်းချက် ဗုဒ္ဓေါ၊ မြတ်စ္စာဘုရားသည်။
နိဂြောဓဗိမ္ဗော၊ အရပ်နှင့် အလံမျှသဖြင့် ပညောင်ပင်၏ အဝန်းကဲ့သို့ ဝန်းသော ကိုယ်တော်လည်းရှိတော်မူ၏။
မုဒုကရ စရဏော၊ အကြိမ်တစ်ရာ ဖတ်အပ်သော ငါဂွမ်းကဲ့သို့ နူးညံ့သော လက်ဖဝါး ခြေဖဝါးတော်လည်း ရှိတော်မူ၏။
ဗြဟ္မီဃောသော၊ ဗြဟ္မာမင်း၏ အသံထက် ကဲလွန်စွာ သာယာသော အင်္ဂါရှစ်ပါးနှင့် ပြည့်စုံသော အသံလည်း ရှိတော်မူ၏။
ဧဏိဇင်္ဃော၊ ဧဏီမည်သော သား၏ မြင်းခေါင်းကဲ့ကို ပြည့်ဖြိုးသော မြင်းခေါင်းတော်လည်း ရှိသော်မူ၏။
ကောသစ္ဆာဒင်္ဂဇာတော၊ရွှေပဒုမ္မာကြာချပ်နှင့်တူသော အအိမ်ဖြင့် ဖုံးလွှမ်းအပ်သည်ဖြစ်၍ ကျစ်လျစ်လှစွာသော ယောက်ျားမြတ်၏ နိမိတ်တော်လည်း ရှိတော်မူ၏။
ပုနရပိ တစ်ဖန်လည်း။
သုဂတော မြတ်စွာဘုရားသည်။
သုပ္ပတိဋ္ဌိတပါဒေါ၊ ရွှေခြေနင်း အပြင်ကဲ့သို့ ညီညွတ်စွာတည်သော ခြေဖဝါးတော်လည်း ရှိတော်မူ၏။
မုဒေါဒါတုဏ္ဏလောမော၊မျက်မှောင်နှစ်ခုတို၏အလယ်၌ နူးညံ့ဖြူစင်သော ဥဏ္ဏလုံမွေးရှင်တော်လည်းရှိတော်မူ၏။
အထမပိ ထိုမှတပါးလည်း။
သုဂတော၊ ကောင်းသောနိဗ္ဗာန်သို့ ကြွသွား တော် မူတတ်သော မြတ်စွာဘုရားသည်။
ဗြဟ္မုဇုဂ္ဂတ္တဘာဝေါ၊ ဗြဟ္မာမင်း၏ ကိုယ်ကဲ့သို့ ဖြောင့်မတ်သော ကိုယ်တော်လည်း ရှိတော်မူ၏။
နီလက္ခီ၊ ညိုသော မျက်လုံး တော်လည်းရှိတော်မူ၏။
ဒီဃပဏှီ၊ ရှည်သော ဖနောင့်တော် လည်း ရှိတော်မူ၏။
သုခုမ မလဆဝီ၊ သိမ်မွေ့လှစွာသော အညစ်အကြေးမတင် သန့်ရှင်း စင်ကြယ်သော အရေတော် လည်း ရှိတော်မူ၏။
ထောမျရသဂ္ဂသဂ္ဂီ၊ အနည်းငယ်သော အရသာကိုသော်လည်း ဆောင်ယူခြင်းငှါ စွမ်းနိုင်သော ခုနစ်ထောင်သော ချီးမွမ်းအပ်မြတ်သော အကြောတော်တို့၏ အဖျားလည်း စုဝေးလျက် ရှိတော်မူ၏။
သောဇိနော၊ ထိုမြတ်စွာဘုရားသည်။
စတ္တာလီသဂ္ဂဒန္တော၊ လေးဆယ်စေ့ထ မွန်မြတ်လှသော သွားတော်လည်း ရှိတော်မူ၏။
သမကလပနဇော၊ လွှနှင့်ဖြတ်သကဲ့သို့ ညီညွတ်စွာသော သွားတော်လည်း ရှိတော်မူ၏။
အန္တရံ သပ္ပပီဏော၊ ရေစီးကြောင်းမထင် ပြည့်ဖြိုးစင်သော ကျောက်တော်လည်း ရှိတော်မူ၏။
စက္ကနင်္ဂိတပါဒေါ၊ စက်ဖြင့် မှတ်အပ်သော မြတ်သော ခြေဘဝါးတော်လည်း ရှိတော်မူ၏။
အဝိရဋ္ဌ ဒသနော၊ မကျဲသော သွား တော် လည်း ရှိတော်မူ၏။
မာရဇိ၊ မာရ်ငါးပါးကို အောင်တော်မူသော မြတ်စွာဘုရားသည်။
ဥဿင်္ခပါဒေါ၊ မြူမတင်လင့် မြင့်သော ဖမျက်တော်လည်းရှိတော်မူ၏။
တိဋ္ဌန္တော ရပ်တော်မူလျက်။
နောနမန္တော၊ မကိုင်းညွတ်ဘဲ။
ဥဘယကရမုဒုနာ၊ သိမ်မွေ့ နူးညံ့သော လက်တော်နှစ်ဘက်ဖြင့်။
ဇဏ္ဏုကာနိ၊ ပုဆစ်ဒူးတော် နှစ်ဘက်တိုကို အာမသန္တော၊ သုံးသပ်တော်မူနိုင်၏။
ဝဋကဏ္ဌော၊ ရွှေမုရိုးစည်ငယ် သဏ္ဌာန်ကဲ့သို့ လုံးသောလည်တော်လည်း ရှိတော် မူ၏။
ဂေါတရုဏပခုမကော၊ ထို ခဏဖွားသော နွားငယ်၏ မျက်မွေးနှင့် အတူ သိမ်မွေ့နုပျို ညိုသောမျက်မွေးတော်လည်း ရှိတော်မူ၏။
သီဟပုဗ္ဗဍ္ဎကာယော၊ ခြင်္သေ့မင်း၏ ရှေ့ထက်ဝက်သော ကိုယ်နှင့်အတူ ပြည့်ဖြိုးသော ကိုယ်တော်လည်း ရှိတော်မူ၏။
သုဂတော ကောင်းသောစကား ဆိုတော်မူတတ်သော မြတ်စွာဘုရားသည်။
သတ္တပ္ပီဏောစ၊ ခုနစ်ပါးသော အရပ်တို့၌ ပြည့်သော အသားတော်လည်း ရှိတော်မူ၏။
ဒီဃင်္ဂုလိ၊ ရှည်သော် လက်ချောင်း ခြေချောင်းတော်လည်း ရှိတော်မူ၏။
အထ၊ ထိုမှတပါး။
လောမကူပေကလောမော၊ တစ်ခုခုသော မွေးတွင်းတော်၌ တစ်ချောင်း ချောင်းသာရောက်သော မွေးညှင်းတော်လည်း ရှိတော်မူ၏။
သမ္ပန္နောဒါတဒါဌော၊ ပြည့်ဖြိုး ဖြူစင်စွာသော ကိုယ်တော်လည်း ရှိတော်မူ၏။
ကနကသမတစော၊ ဇမ္ဗူရာဇ် ရွှေစင် ကဲ့သို့သော အရေတော်လည်း ရှိတော်မူ၏။
နီလမုဂ္ဂလောမော၊ မျက်နှာတော်ကို မျှော်ဘိသကဲ့သို့ အထက်သို့တက်သော လက်ျာရစ်လည်၍တည်သော အလွန် ညိုသော မွေးညှင်းတော်လည်း ရှိတော်မူ၏။
သမ္ဗုဒ္ဓေါ မြတ်စွာဘုရားသည်။
ထူလဇိဝှေါ ကြီးပြန့်သော လျှာတော် လည်း ရှိတော်မူ၏။
သီဟဟနုကော၊ခြင်္သေ့မင်း၏မေးနှင့်တူသော ပြည့်ဖြိုးသော မေးတော်လည်း ရှိတော်မူ၏။
ဇာလိကပ္ပါဒဟတ္ထောစ၊ လေသွန်တံခါး၌ လက်သမား တတ်စီထားအပ်သော ရွှေပွတ်တိုင်ကဲ့သို့ တင့်တယ်စွာရှည်သော ခြေချောင်း လက်ချောင်းတော်လည်း ရှိတော်မူ၏။
နာထော မြတ်စွာဘုရားသည်။
ဥဏှီသသီသော၊ နဖူးသင်းကျစ် ချယ်လယ်သဖြင့် တင့်တယ်သော ဦးခေါင်းတော်လည်းရှိတော်မူ၏။
ဣတိဂုဏ သဟိတံ၊ ဤဆိုအပ်ခဲ့ပြီးသော ကျေးဇူးအပေါင်းတို့နှင့် ပြည့်စုံမူသော။
တံ မဟေသိံ ထိုမြတ်စွာဘုရားကို။
အဟံ အကျွန်ုပ်သည်။
နမာမိ၊ ရှိခိုးပါ၏။
ဤသုတ်ကား အိမ်ရာထောင်ထား လောကီသားတို့အတွက် အလွန်အရေးကြီးသောသုတ် တစ်ခုဖြစ်သည်။
အိမ်ထောင်သည် လောကီသားတစ်ဦး၏ လိုက်နာရမည့် ပြင်ပပေါင်းသင်းဆက်ဆံရေး တာဝန်ဝတ္တရားများနှင့် အိမ်တွင်း တာဝန်ဝတ္တရားများကို ဤသိင်္ဂါလောဝါဒသုတ်တွင် မြောက်မြားစွာ ဖော်ပြထားသည်။
ပိဋကတော်တလျှောက်လုံးတွင် ဤအိမ်ရာထူထောင်သည့် လောကီသားလူဝတ်ကြောင်တို့အဖို့ ဟောကြားခဲ့သောသုတ်များကား အလွန်ရှားပါးလှရာ ထိုရှားပါးလှသော သုတ်များအနက် ဤသိင်္ဂါလောဝါဒသုတ်သည် တစ်ခုအပါအဝင် ဖြစ်သည်။
လောကီသား လူဝတ်ကြောင်တို့အတွက် ဘုရားမြတ်စွာက ဩဝါဒမပေးခဲ့ သွန်သင်ချက် မထားခဲ့သောကြောင့်မဟုတ်ပေ။
ဘုရားမြတ်စွာ၏ သွန်သင်ချက် ဩဝါဒများကို စုဆောင်းသောပုဂ္ဂိုလ်များက လူဝတ်ကြောင်တို့နှင့် ပတ်သက်သော ညွှန်ကြားချက်များကို ရဟန်းတော်တို့အတွက် သွန်သင်ချက်များကဲ့သို့ ဂရုတစိုက်သိုမှီးခြင်း၊ စုဆောင်းခြင်း မပြုခဲ့ကြသောကြောင့်သာ ဖြစ်ဟန်တူသည်။
ထို့ကြောင့် သိင်္ဂါလောဝါဒသုတ်ကို လူဝတ်ကြောင်တို့သည် အထူးလေ့လာဆည်းပူးအပ်လှပေသည်။
ဤသုတ်ကား ရှင်သာရိပုတြာသည် တရားတော်ကို မည်သို့ ရှင်းလင်းကြောင်း ဖေါပြသောသုတ် ဖြစ်သည်။
-ဒီ၊၃၊၂၂၇-၂၆၀။
ဒီ၊မြန်၊၃၊၂၄၉-၂၈၃။
ဒီ၊ဋ္ဌ၊၃၊၂၃၇-၂၄၉။
ဒီ၊ဋီ၊၃၊၂၇၅-၂၉၀။
-ဒီဃနိကာယ၊ ပါထိကဝဂ္ဂ၊ ကာဒသမသုတ်။
ဘုရားရှင် အင်္ဂနိုင်ငံ စမ္ပာမြို့တော် ဂဂ္ဂရာရေကန် ကမ်းနား၌ သီတင်းသုံးနေတော်စဉ် အရှင်သာရိပုတ္တရာထေရ်က ရဟန်းတော်တို့အား ဧကကဓမ္မမှစ၍ ဒသဓမ္မ အထိ တစ်မျိုးတစ်မျိုးလျှင် ဆယ်ပါးစီသောဓမ္မတို့ကို ဟောတော်မူသည့်သုတ်။
ဤသုတ်တော်၏အဆုံး၌ ရဟန်းတော် (၅၀၀)တို့ ပဋိသမ္ဘိဒါဉာဏ် လေးတန်နှင့်တကွ အရဟတ္တဖိုလ်ကို ရရှိပုံကို အဋ္ဌကထာ၌ ပြဆိုထားပါသည်။
အဋ္ဌကထာ၌ ဘုရားရှင်လက်ထက်တော်၌ ဘိက္ခုသန္နိပါတ တစ်နှစ်လျှင် (၂)ကြိမ်ရှိပုံ၊ အလုပ်ပေးကမ္မဋ္ဌာန်း ပေးတော်မူပုံ၊ အခါအားလျော်စွာ အဂ္ဂသာဝက နှစ်ပါးထံ ရဟန်းများကို ဘုရားရှင် စေလွှတ်တော်မူပုံ၊ ဝေနေယျပုဂ္ဂိုလ်များကို ပြဆိုပြီး ပါဠိတော်လာပုဒ်တို့ကို ဖွင့်ဆိုထားပါသည်။
ဋီကာ၌လည်း ဖွင့်သင့်သမျှ ဖွင့်ပြချက် များရှိပါသည်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ဤသုတ်ကား ဓမ္မအချက်စုများကို ဖော်ပြသောသုတ်ဖြစ်သည်။
ဥပမာ- ဗဟကာရတပါး = အပ္ပမာဒ၊ ဗဟုကာရနှစ်ပါး= သတိ၊ သမ္ပဇည၊ ဗဟုကာရသုံးပါး= သပ္ပုရိသသံသေဝ၊ သဒ္ဓမ္မသဝန၊ ဓမ္မာနုဓမ္မပဋိပတ္တိ၊ စသည်တို့ဖြစ်သည်။
၂၀၀၈ အာဆီယံမသန်စွမ်း အားကစားပြိုင်ပွဲသည် ထိုင်းနိုင်ငံ၊ နခွန်ရက်ချာစီမာမြို့တွင် ၂၀၀၈ ခုနှစ် ဇန်နဝါရီ ၂၀ ရက်မှ ၂၆ ရက်နေ့အထိ ကျင်းပသော စတုတ္ထအကြိမ်မြောက် အာဆီယံ မသန်စွမ်း အားကစားပြိုင်ပွဲ ဖြစ်သည်။
ထိုင်းနိုင်ငံအနေဖြင့် ပထမဆုံး လက်ခံကျင်းပသော အားကစားပွဲဖြစ်ပြီး ၂၀၀၇ နခွန်ရက်ချာစီမာဆီးဂိမ်း အပြီး တစ်လအကြာတွင် ကျင်းပခြင်းဖြစ်သည်။
မလေးရှား၊ ဗီယက်နမ်နှင့် ဖိလစ်ပိုင်ပြီးလျှင် စတုတ္ထမြောက် အိမ်ရှင်နိုင်ငံဖြစ်သည်။
အရှေ့တောင်အာရှနိုင်ငံ ၁၁ နိုင်ငံမှ အားကစားသမားပေါင်း ၁၀၀၀ ခန့်က အားကစားနည်း ၁၄ မျိုးတွင် ဝင်ရောက်ယှဉ်ပြိုင်ခဲ့သည်။
ထိုင်း၊ မလေးရှားနှင့် ဗီယက်နမ်နိုင်ငံတို့မှ ပထမ၊ ဒုတိယနှင့် တတိယရရှိခဲ့သည်။
လက်ခံကျင်းပခြင်း စတုတ္ထအကြိမ်မြောက် အာဆီယံမသန်စွမ်း အားကစားပြိုင်ပွဲကျင်းပရေး ဦးစီးကော်မတီကို ဖွဲ့စည်းခဲ့သည်။
ကွင်းများ ၂၀၀၈ အာဆီယံမသန်စွမ်း အားကစားပြိုင်ပွဲကို နေရာ ၁၄ နေရာတွင် ကျင်းပခဲ့သည်။
ကျင်းပသည့်နေရာအားကစားကွင်းအားကစားနည်းများNakhon Ratchasima80th Birthday Sports Complex80th Birthday Stadiumဖွင့်ပွဲ၊ ပိတ်ပွဲ၊ ပြေးခုန်ပစ်GymnasiumBoccia, GoalballSwimming PoolရေကူးTennis Courtဝှီးချဲ တင်းနစ်Suranaree University of TechnologyCampus CompoundClassificationFootball Stadiumမြားပစ်Suranareepirom Buildingကြက်တောင်Surasammanakan Buildingစစ်တုရင်Surapat 3 BuildingFencingShooting Fieldသေနတ်ပစ်Surapat 2 Building 3rd Floorစားပွဲတင်တင်းနစ်Keelapirom Buildingဝှီးချဲ ဘတ်စကတ်ဘောအခြားRajamangala of Technology IsanဂျူဒိုChanapolkhan Institute of Technologyအလေးမ ပြိုင်ပွဲအထိမ်းအမှတ်များ အထိမ်းအမှတ်တံဆိပ် ၂၀၀၈ အာဆီယံမသန်စွမ်း အားကစားပြိုင်ပွဲ၏ အထိမ်းအမှတ်တံဆိပ်မှာ နခွန်ရက်ချာစီမာ၏ သမိုင်းဝင်နေရာ ချန်ပယ်ဂိတ်ဖြစ်သည်။
ထိုဂိတ်မှာ အောင်မြင်မှုကို ကိုယ်စားပြုသည်။
ထို့အပြင် ထိုင်းအနုပညာနှင့် ယဉ်ကျေးမှု၏ အထူးကောင်းမွန်သောအရာဟု သတ်မှတ်နိုင်သည်။
လာဘ်ကောင် ၂၀၀၈ အာဆီယံမသန်စွမ်း အားကစားပြိုင်ပွဲ၏ လာဘ်ကောင်မှာ ခိုခရွန်ဆိုသော ချိုးငှက်ဖြစ်သည်။
ထိုငှက်မှာ နခွန်ရက်ချာစီမာ၏ အထိမ်းအမှတ်လည်းဖြစ်သည်။
နော့ခိုခရွန်ဆိုသည် မှာ ချိုးငှက်ကို ဒေသအခေါ်ဖြစ်သည်။
ထိုငှက်များမှာ ဉာဏ်ကောင်းသည်။
စေတနာရှိသည်။
သိမ်မွေ့ပြီး ဖော်ရွေလှသည်။
ပွဲများနှင့်အားကစား ဖွင့်ပွဲ ၂၀၀၈ အာဆီယံမသန်စွမ်း အားကစားပြိုင်ပွဲ၏ဖွင့်ပွဲကို ဇန်နဝါရီ ၂၀ ရက်နေ့ ၇ နာရီက နှစ် ၈၀ ပြည့်မွေးနေ့အားကစားကွင်းတွင် ကျင်းပခဲ့သည်။
ဝန်ကြီးချုပ် ချူလာနော့က အားကစားပွဲတော်ကို ဖွင့်လှစ်ပေးခဲ့သည်။
ပိတ်ပွဲ ၂၀၀၈ အာဆီယံမသန်စွမ်း အားကစားပြိုင်ပွဲ၏ ပိတ်ပွဲကို ဇန်နဝါရီ ၂၆ ရက်နေ့ ည ၇ နာရီတွင် နှစ် ၈၀ ပြည့်မွေးနေ့အားကစားကွင်းတွင် ကျင်းပခဲ့သည်။
ထို့နောက် ၂၀၀၉ ကွာလာလမ်ပူပွဲတော်ကို လက်ခံကျင်းပမည့် မလေးရှားနိုင်ငံကို အားကစားရေးရာများ လွှဲပြောင်းပေးခဲ့သည်။
အမှန်မှာ ၂၀၀၉ ဗီယက်ကျင်းဆီးဂိမ်းကို လက်ခံကျင်းပမည့် လာအိုနိုင်ငံမှာ ပါရာဂိမ်းကိုပါ လက်ခံကျင်းပရမည်ဖြစ်သော်လည်း ဘဏ္ဍာရေးအခက်အခဲကြောင့် လက်ခံကျင်းပနိုင်ခြင်းမရှိခဲ့ပေ။
ပါဝင်သောနိုင်ငံများ အားကစားနည်းများ မြားပစ် ပြေးခုန်ပစ် ကြက်တောင်ရိုက် ဘော့စီးယား စစ်တုရင် ဝှီးချဲ ဓားသိုင်း မျက်မမြင်ဘောလုံး ဂျူဒို အလေးမ သေနတ်ပစ် ရေကူး စားပွဲတင် တင်းနစ် ဝှီးချဲ ဘတ်စကတ်ဘော ဝှီးချဲ တင်းနစ် ဆုတံဆိပ်ဇယား ၂၀၀၈ အာဆီယံမသန်စွမ်း အားကစားပြိုင်ပွဲတွင် ရွှေတံဆိပ် ၄၈၈ ခု၊ ငွေတံဆိပ် ၃၂၀ ခု၊ ကြေးတံဆိပ် ၂၄၄ ခု စုစုပေါင်းဆုတံဆိပ် ၁၀၅၂ ခု ချီးမြှင့်နိုင်ခဲ့သည်။
Key အိမ်ရှင်နိုင်ငံ ၁ * ၂၅၇၁၀၉၈၄၄၅၀၂ ၈၂၇၄၄၆၂၀၂၃၇၈၆၆၄၃၁၈၇၄ ၃၃၂၅၁၈၇၆၅ ၁၇၂၁၂၁၅၉၆၁၂၁၁၁၂၃၅၇ ၆၈၅၁၉၈ ၃၄၁၀၁၇၉ ၀၁၃၄၁၀ ၀၁၀၁၁၁ ၀၀၂၂Total (11 NPCs) ၄၈၈ ၃၂၀ ၂၄၄ ၁၀၅၂ ဆက်စပ်ကြည့်ရှုရန် ၂၀၀၇ အရှေ့တောင်အာရှ အားကစားပြိုင်ပွဲ ကိုးကား Category:အာဆီယံ မသန်စွမ်း အားကစားပြိုင်ပွဲများ ကဏ္ဍ:ထိုင်းနိုင်ငံတွင် ကျင်းပသော နိုင်ငံတကာ အားကစားပြိုင်ပွဲများ။
မြန်မာနိုင်ငံရှိ ပန်းသေးခေါက်ဆွဲကြော် ပန်းသေးခေါက်ဆွဲဆိုသည်မှာ ပန်းသေးလူမျိုးများ ချက်လုပ်သော ခေါက်ဆွဲကြော်ကို ခေါ်ဆိုသည်။
တရုတ်လူမျိုး မွတ်ဆလင်တို့ကို မြန်မာတို့က ပန်းသေးဟုခေါ်သည်။
ပန်းသေးခေါက်ဆွဲကို ကြက်သားဖြင့် ကြော်ပြီး မဆလာထည့်လေ့ရှိသည်။